b'\n_START_ARTICLE_\nDolenja vas, Ribnica\n_START_SECTION_\nZgodovina\n_START_PARAGRAPH_\nKraj je bil nekdaj znan po lon\xc4\x8darstvu, ta obrt se danes ohranja z izdelovanjem spominkov.\n_START_SECTION_\nDru\xc5\xa1tva v Dolenji vasi\n_START_PARAGRAPH_\nV vasi \xc5\xa0portno dru\xc5\xa1tvo Lon\xc4\x8dar vsako prvo julijsko soboto od leta 2002 organizira Tek po Lon\xc4\x8dariji, ki \xc5\xa1teje za Dolenjski in Slovenski pokal. Prvega maja \xc5\xa0D Lon\xc4\x8dar organizira va\xc5\xa1ki turnir v nogometu, v maju pa se podajo na pohod proti Belim stenam. Novost od zime 2012/2013 je urejena proga za tek na smu\xc4\x8deh, od aprila 2013 pa Rekreativna teka\xc5\xa1ka liga, ki poteka po poljskih poteh v Dolenji vasi._NEWLINE_Prostovoljno gasilsko dru\xc5\xa1tvo Dolenja vas \xc5\xa1teje preko 140 \xc4\x8dlanov. V svojem voznem parku imajo gasilsko cisterno GVC 24/50, kombi Fiat Ducato GVM-1 ter motorno brizgalno. Leta 2012 je dru\xc5\xa1tvo praznovalo 140. obletnico delovanja, na slovesni prireditvi je bil v uporabo predan nov kombi za prevoz mo\xc5\xa1tva Fiat Ducato._NEWLINE_Mladinsko dru\xc5\xa1tvo Okameneli svatje v vasi deluje od leta 2006. Dru\xc5\xa1tvo vsakoletno decembra prireja Predbo\xc5\xbei\xc4\x8dno rajanje (23. in 24. 12.), ki je predvsem dru\xc5\xbeenju in ima tudi kulturno vsebino. Predvsem pa \xc5\xa0D Lon\xc4\x8dar in MD Okameneli svatje skrbijo za lep\xc5\xa1o podobo Dolenje vasi v prazni\xc4\x8dnih dneh.'